
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1258 

24 Μαίου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της συστατικής πράξης της «Δημοτι¬ 
κής Επιχείρησης'Υδρευσης Αποχέτευσης Λουτρα- 

κίου-Περαχώρας του Νομού Κορινθίας. 1 

Καθιέρωση υπερωριακής απογευματινής εργασίας, 
για τους υπαλλήλους της Περιφερειακής Ενότη¬ 
τας Αργολίδας που θα απασχοληθούν στον Το¬ 
μέα Δακοκτονίας το έτος 2013. 2 

Προσθήκη τμημάτων σπουδών ωδείου με την επω¬ 
νυμία «ΩΔΕΙΟ ΚΟΝΤΑΛΥ». 3 

Μεταβίβαση στους Προϊσταμένους των Οργανικών 
Μονάδων του Εθνικού και Καποδιστριακού Πα¬ 
νεπιστημίου Αθηνών την αρμοδιότητα να υπο¬ 
γράφουν «Με εντολή Πρύτανη» αποφάσεις και 
έγγραφα. 4 


ΑΠΟΦΑΣΕΙ Σ 

Αριθμ. 13655/1751 (1) 

Τροποποίηση της συστατικής πράξης της «Δημοτικής 
Επιχείρησης Ύδρευσης Αποχέτευσης Λουτρακίου- 
Περαχώρας του Νομού Κορινθίας. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ 
ΙΟΝΙΟΥ 

Έχοντας υπόψη: 

1. Τις διατάξεις του Ν.2503/1997 (ΦΕΚ 107/τ.Α/30-5-1997) 
«Διοίκηση, Οργάνωση, Στελέχωση της Περιφέρειας, ρύθ¬ 
μιση θεμάτων για την Τοπικής Αυτοδιοίκηση και άλλες 
διατάξεις». 

2. Τις διατάξεις του άρθρου 1 και 2 του Ν. 1069/1980 
(ΦΕΚ 291/τ.Α) «Περί κινήτρων για την ίδρυση επιχειρή¬ 
σεων Υδρεύσεως και Αποχετεύσεως». 

3. Τις διατάξεις του άρθρου 1 του Ν.2647/1998 (ΦΕΚ 
237/Τ.Α/22-10-1998). 

4. Τις διατάξεις του άρθρου 8 του Ν.2839/2000 (ΦΕΚ 
196/τ. Α/12-9-2000). 

5. Τις διατάξεις των άρθρων 252 παρ. 4, 253 και 255 
του Ν.3463/2006 (ΦΕΚ 114/Τ.Α/8-6-2006) «Κύρωση του 
Κώδικα Δήμων και Κοινοτήτων». 


6. Τις διατάξεις του άρθρου 90 της «Κωδικοποίησης 
της Νομοθεσίας για την Κυβέρνηση και τα Κυβερνη¬ 
τικά Όργανα» που κυρώθηκε με το άρθρο πρώτο του 
Π.Δ.63/2005 (ΦΕΚ 98/τ.Α/22-4-2005). 

7. Τις διατάξεις του Ν.3852/2010 (ΦΕΚ 87/τ.Α/7-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» και 
ιδίως των άρθρων 107 και 280 παρ. ι. 

8. Τις διατάξεις του άρθρου 8 του Π.Δ. 139/2010 (ΦΕΚ 
232/τ.Α/27-12-2010) «Οργανισμός της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου» 

9. Την αριθμ. ΓΓ15650/1253/1-3-2011 (ΦΕΚ 480/τ.Β/29-3- 
2011) απόφαση του Γενικού Γραμματέα της Αποκεντρω¬ 
μένης Διοίκησης Πελοποννήσου, Δυτικής Ελλάδας και 
Ιονίου «Μεταβίβαση δικαιώματος υπογραφής «Με εντο¬ 
λή Γ ενικού Γ ραμματέα» στον Προϊστάμενο της Γ ενικής 
Διεύθυνσης και στους Προϊσταμένους των Υπηρεσιών 
της Γενικής Διεύθυνσης Εσωτερικής Λειτουργίας της 
Αποκεντρωμένης Διοίκησης Πελοποννήσου - Δυτικής 
Ελλάδας και Ιονίου». 

10. Την αριθμ. 285/2000 απόφαση του Δημοτικού Συμ¬ 
βουλίου Λουτρακίου-Περαχώρας που αφορά τη σύστα¬ 
ση Δημοτικής Επιχείρησης'Υδρευσης -Αποχέτευσης 
Λουτρακίου-Περαχώρας. 

11. Την αριθμ. 23494/12-1-2001 (ΦΕΚ 139/τ. Β713-2-2001) 
απόφαση Γενικού Γραμματέα Περιφέρειας Πελοποννή¬ 
σου με την οποία συστάθηκε στο Δήμο Λουτρακίου-Πε¬ 
ραχώρας ενιαία επιχείρηση ύδρευσης - αποχέτευσης με 
την επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟ¬ 
ΧΕΤΕΥΣΗΣ ΛΟΥΤΡΑΚΙΟΥ-ΠΕΡΑΧΩΡΑΣ Ν. ΚΟΡΙΝΘΙΑΣ». 

12. Την αριθμ. 5527/4-4-2001 (ΦΕΚ 516/τ.Β'/8-5-2001) 
απόφαση Γενικού Γραμματέα Περιφέρειας Πελοπον¬ 
νήσου με την οποία τροποποιήθηκε η αριθμ. 23494/ 
12-1-2001 όμοια απόφασή του ως προς τη Διοίκηση της 
Επιχείρησης. 

13. Την αριθμ. 53/2013 απόφαση του Δημοτικού Συμβου¬ 
λίου του Δήμου Λουτρακίου-Αγίων Θεοδώρων με την 
οποία αποφασίστηκε η τροποποίηση της συστατικής 
πράξης της Δημοτικής Επιχείρησης Ύδρευσης-Απο- 
χέτευσης Λουτρακίου-Περαχώρας και επέκταση των 
ορίων αρμοδιότητας της σε ολόκληρη τη διοικητική 
περιφέρεια του Καλλικρατικού Δήμου Λουτρακίου-Αγί¬ 
ων Θεοδώρων καθώς και η αλλαγή της επωνυμίας και 
της περιουσίας αυτής, αποφασίζουμε: 

Α. Τροποποιούμε τη συστατική πράξη της "Δημοτικής 
Επιχείρησης Ύδρευσης-Αποχέτευσης Λουτρακίου-Πε- 
ραχώρας" που συστάθηκε με την αριθμ. 23494/12-1-2001 
(ΦΕΚ 139/τ.Β'/13-2-2001) απόφαση Γενικού Γραμματέα 
Περιφέρειας Πελοποννήσου και τροποποιήθηκε με την 
αριθμ. 5527/4-4-2001 (ΦΕΚ 516/τ.Β'/8-5-2001) όμοια από¬ 
φασή του ως προς την επωνυμία, την περιοχή αρμοδι¬ 
ότητας και την περιουσία της, ως κατωτέρω: 

1. ΕΠΩΝΥΜΙΑ: 

Μετονομάζεται η «Δημοτική Επιχείρηση'Υδρευσης Απο¬ 
χέτευσης Λουτρακίου-Περαχώρας του Νομού Κορινθίας» 
σε «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ-ΑΠΟΧΕΤΕΥΣΗΣ 
ΛΟΥΤΡΑΚΙΟΥ-ΑΓΙΩΝ ΘΕΟΔΩΡΩΝ (Δ.Ε.Υ.Α.Λ-ΑΓ.Θ)». 

2. ΠΕΡΙΟΧΗ ΑΡΜΟΔΙΟΤΗΤΑΣ: 

Περιοχή αρμοδιότητας της Επιχείρησης είναι η εδαφι¬ 
κή διοικητική περιφέρεια του Δήμου Λουτρακίου-Αγίων 
Θεοδώρων του Ν.3852/2010 

3. ΠΕΡΙΟΥΣΙΑ: 

Στην περιουσία της Επιχείρησης θα περιέλθουν τυχόν 
κινητά και ακίνητα περιουσιακά στοιχεία, που ανήκουν 
στην απορροφώμενη υπηρεσία ύδρευσης και κρίνονται 
απαραίτητα για την εύρυθμη λειτουργία της. 

Β. Κατά τα λοιπά ισχύουν οι αριθμ. 23494/12-1-2001 
(ΦΕΚ 139/Τ.Β713-2-2001) και 5527/4-4-2001 (ΦΕΚ 516/ 
τ.Β78-5-2001) αποφάσεις Γενικού Γραμματέα Περιφέ¬ 
ρειας Πελοποννήσου 

Γ. Από τις διατάξεις της απόφασης αυτής δεν προ- 
καλείται καμία επιπλέον δαπάνη σε βάρος του προϋ¬ 
πολογισμού του Δήμου Λουτρακίου-Αγίων Θεοδώρων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 9 Μαΐου 2013 

Με εντολή Γ ενικού Γ ραμματέα 
Αποκεντρωμένης Διοίκησης 
Ο Γ ενικός Διευθυντής 
ΙΩΑΝΝΗΣ ΦΟΥΡΚΑΛΙΔΗΣ 

-♦- 

Αριθμ. 31008/2356 (2) 

Καθιέρωση υπερωριακής απογευματινής εργασίας, για 
τους υπαλλήλους της Περιφερειακής Ενότητας Αρ¬ 
γολίδας που θα απασχοληθούν στον Τομέα Δακο- 
κτονίας το έτος 2013 

Ο ΠΕΡΙΦΕΡΕΙΑΡΧΗΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις των άρθρων 282 και 283 του 
Ν. 3852/2010 «Νέα Αρχιτεκτονική της Αυτοδιοίκησης και 
της Αποκεντρωμένης Διοίκησης - Πρόγραμμα Καλλικρά¬ 
της» (ΦΕΚ 87Α/07-06-2010). 

2. Τις διατάξεις του άρθρου 29 του Ν. 3528/2007 «Κύ¬ 
ρωση του Κώδικα Κατάστασης Δημοσίων Πολιτικών 
Διοικητικών υπαλλήλων ΝΠΔΔ» (ΦΕΚ 26Α/09-02-2007). 

3. Τις διατάξεις του άρθρου 25 παρ. 7 του Ν. 2738/1999 
«Συλλογικές Διαπραγματεύσεις στη Δημόσια Διοίκηση, 
μονιμοποιήσεις συμβασιούχων αορίστου χρόνου και 
άλλες διατάξεις» (ΦΕΚ 180Α /09-09-1999). 

4. Τις διατάξεις του άρθρου 20 του Ν. 4024/2011 «Συ- 
νταξιοδοτικές ρυθμίσεις, ενιαίο μισθολόγιο -βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρατη¬ 
γικής 2012-2015» (ΦΕΚ 226Α 1 /27-10-2011) και τις διατάξεις 


του άρθρου 45 του Ν. 4071/2012 «Ρυθμίσεις για την τοπι¬ 
κή ανάπτυξη, την αυτοδιοίκηση και την αποκεντρωμένη 
διοίκησης Ενσωμάτωση Οδηγίας 2009/50/ΕΚ» (ΦΕΚ 85Α * 1 2 3 4 
/11-04-2012). 

5. Τις διατάξεις του Ν.3469/2006 «Εθνικό Τυπογραφείο, 
Εφημερίς της Κυβερνήσεως και λοιπές διατάξεις» (ΦΕΚ 
131Α /28-06-20 06). 

6. Τις διατάξεις του άρθρου 1 παρ. 2 α του Ν. 2469/97 
«Περιορισμός και βελτίωση της αποτελεσματικότη- 
τας των κρατικών δαπανών και άλλες διατάξεις» (ΦΕΚ 
38Α/14-03-1997). 

7. Τις διατάξεις του Π.Δ. 131/2010 «Οργανισμός της 
Περιφέρειας Πελοποννήσου» (ΦΕΚ 224Α/27-12-2010). 

8. Την υπ. αρ. 552/24-01-2011 απόφαση του Περιφε¬ 
ρειάρχη Πελοποννήσου τοποθέτησης προϊσταμένων 
Δ/νσεων, Τ μημάτων και Γ ραφείων της Περιφερειακής 
Ενότητας Αργολίδας όπως τροποποιήθηκε. 

9. Την αριθ. πρ. 205/83/09-01-2012 απόφαση Περιφέρει¬ 
ας Πελοποννήσου Εξακολούθηση άσκησης καθηκόντων 
υπηρετούντων υπαλλήλων σε θέσεις Προϊσταμένων Ορ¬ 
γανικών Μονάδων Περιφέρειας Πελοποννήσου, μέχρι 
την επιλογή νέων Προϊσταμένων. 

10. Την ανάγκη απασχόλησης υπαλλήλων της Περι¬ 
φερειακής Ενότητας Αργολίδας πέραν από τις ώρες 
υποχρεωτικής απασχόλησης, για την κάλυψη των ανα¬ 
γκών του προγράμματος Δακοκτονίας, σύμφωνα με το 
υπ. αρ.5358/24-04-2013 έγγραφο (μετά των συνημμένων 
αυτού) της Δ/νσης Αγροτικής Οικονομίας και Κτηνιατρι¬ 
κής, περί ανάγκης καθιέρωσης υπερωριακής εργασίας 
για τις ανάγκες του εν λόγω προγράμματος. 

11. Το ότι, με την παρούσα απόφαση θα προκληθεί δα¬ 
πάνη ποσού έντεκα χιλιάδων οκτακόσιων ευρώ (11.800€) 
που θα αντιμετωπιστεί στα πλαίσια του προϋπολογισμού 
της Περιφέρειας Πελοποννήσου, όπου υπάρχουν εγγε¬ 
γραμμένες οι σχετικές πιστώσεις: Κ.Α.Ε.3295.0511.0021 
και έχει πραγματοποιηθεί η σχετική ανάληψη δαπάνης 
(υπ. αρ. πρ. 14377/998/25-02-2013) από το αρμόδιο Τμήμα 
Λογιστικής Διαχείρισης της Δ/νσης Διοικητικού-Οικο- 
νομικού Π.Ε. Αργολίδας, αποφασίζουμε: 

Α. Καθιερώνουμε υπερωριακή με αμοιβή εργασία κατά 
τις απογευματινές ώρες, μετά το πέρας του ωραρίου 
εργασίας και μέχρι την 22.00 1 ώρα, για πέντε (5) υπαλ¬ 
λήλους της Περιφερειακής Ενότητας Αργολίδας που θα 
απασχοληθούν στον Τομέα Δακοκτονίας για το υπό¬ 
λοιπο του έτους 2013 ήτοι από την ημερομηνία δημο¬ 
σίευσης της παρούσας απόφασης και ως τις 31-12-2013. 

Η ως άνω υπερωριακή εργασία δεν μπορεί να υπερβεί 
τις οκτακόσιες (800) ώρες, για απογευματινή εργασία 

Β. Ορίζουμε υπεύθυνο για την παρακολούθηση και 
τον έλεγχο της πραγματικής προσφοράς εργασίας τον 
Προϊστάμενο της Δ/νσης Αγροτικής Οικονομίας και Κτη¬ 
νιατρικής. 

Γ. Η δαπάνη για την προαναφερθείσα υπερωριακή 
εργασία που θα προσφερθεί, ποσού έντεκα χιλιάδων 
οκτακόσιων ευρώ (11.800€), θα βαρύνει τις Πιστώσεις 
του Προϋπολογισμού της Περιφέρειας Πελοποννήσου 
έτους 2013, ΚΑΕ 3295.0511.0021. 

Δ. Η κατανομή των ωρών υπερωριακής εργασίας ανά 
υπάλληλο θα γίνει με νεώτερη απόφαση σύμφωνα με την 
εργασία που θα παρασχεθεί εντός των οριζόμενων πλαι¬ 
σίων ανωτάτου επιτρεπόμενου ορίου ωρών ανά υπάλλη¬ 
λο, υπό την εποπτεία και ευθύνη του παραπάνω ορισθέ- 
ντος προϊσταμένου Αγροτικής Ανάπτυξης και Αλιείας. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


19999 


Η απόφαση αυτή θα ισχύσει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ναύπλιο, 14 Μα'ίου 2013 

Ο Περιφερειάρχης 
ΠΕΤΡΟΣ Τ ΑΤΟ ΥΛΗΣ 

-♦- 

Αριθμ. απόφ. 327 (3) 

Προσθήκη τμημάτων σπουδών ωδείου 
με την επωνυμία «ΩΔΕΙΟ ΚΟΝΤΑΛΥ» 

Ο ΔΗΜΑΡΧΟΣ ΧΑΛΑΝΔΡΙΟΥ 
Έχοντας υπόψη: 

α. Το άρθρο 75 παρ. I τομέας στ στοιχείο 28 Ν.3463/06, 
όπως προστέθηκε με την παρ.4 του άρθρου 94 του 
Ν. 3852/2010. 

β. Την παρ. 1 ζ του άρθρου 58 του Ν.3852/2010. 
γ. Την παρ.Ι του άρθρου 280 του Ν.3852/2010. 
δ. Τις διατάξεις του Ν.299/1976 «Περί ρυθμίσεως θε¬ 
μάτων αφορώντων εις τον κανονισμό λειτουργίας των 
ιδιωτικών μουσικών ιδρυμάτων (ΦΕΚ 90/Α/1976). 

ε. Τις διατάξεις του Β.Δ/τος 16/1966 «Περί ιδρύσεως 
ιδιωτικών μουσικών ιδρυμάτων» (ΦΕΚ 7/Α/1966). 

στ. την ΚΥΑ ΥΠΠΟΤ/οικ. 38573/1216/31.03.2011 (ΦΕΚ 
693/29.04.2011 τεύχος Β'). 

ζ. το άρθρο 10 του Ν.3207/2003 «Ρύθμιση θεμάτων 
Ολυμπιακής προετοιμασίας και άλλες διατάξεις». 

η. Την αρ. ΥΠΠΟ/78036/2473/19.10.2004 υπουργική από¬ 
φαση «Καθορισμός προδιαγραφών κτιρίων για στέγαση 
Μουσικού Εκπαιδευτηρίου» (ΦΕΚ 1595/Β/2004). 

θ. Την αρ. ΥΠΠΟ/ΚΑΤΕΧΝ/Δ/7388/7.2.1994 απόφαση 
«Καθορισμός παράβολου για ίδρυση Ανώτερων Σχολών 
Καλλιτεχνικής Εκπαίδευσης και ιδιωτικών Μουσικών Εκ¬ 
παιδευτηρίων» (ΦΕΚ 123/Β/23.2.1994). 

ι. Την ΥΠΠΟ/ΚΑΤΕΧΝ/Δ/32520/7-08-1990) (ΦΕΚ 546/Β/ 
7-08-1990) με την οποία ιδρύθηκε και λειτουργεί το 
Ωδείο Κόνταλυ και με την οποία εγκρίθηκε σε αυτό η 
λειτουργία των εξής Σχολών και Τμημάτων: (α) Σχολή 
Ανώτερων Θεωρητικών Μαθημάτων και Συνθέσεως με 
Τμήματα: Ωδικής , 2. Αρμονίας, 3. Ενοργάνωσης, 4. Αντί¬ 
στιξης, 5. Φυγής, (β) Σχολή Ενοργάνου Μουσικής με Τμή- 
ματα: 1. Πληκτών, 2. Εγχόρδων, 3. Πνευστών, 4. Κλασικής 
Κιθάρας, (γ) Σχολή Μονωδίας με Τμήματα: 1. Μονωδίας, 

2. Μελοδραματικής και (δ). Σχολή Βυζαντινής Μουσικής. 

ια. Την υπ 1 αριθ. 4376/11-1-2008 (ΦΕΚ 132/Β/30-01-2008) 
με την οποία εγκρίθηκε η λειτουργία στο Ωδείο Κόνταλυ 
Σχολής Σαξοφώνου και Σχολής Διεύθυνσης Χορωδίας. 

ιβ. Τα άρθρα 68-70 του από 11-11-1957 Β.Δ. «Περί κυ- 
ρώσεως του Εσωτερικού κανονισμού του Ωδείου Θεσ¬ 
σαλονίκης» (ΦΕΚ 229/Α/11-11-1957) όπου προβλέπεται η 
λειτουργεί του Τμήματος Σύνθεσης και καθορίζονται οι 
προϋποθέσεις λειτουργίας του. 

ιγ. Την υπ’ αριθ. ΥΠΠΟ/ΓΝΘΣ/33990 (ΦΕΚ 500/Β/16-9- 
1987) υπουργική απόφαση «Προϋποθέσεις λειτουργίας 
Τμήματος Κρουστών». 

ιδ. Την υπ’ αριθ. ΥΠΠΟ/ΓΝΟΣ/33991 (ΦΕΚ 500/Β/16-9- 
1987) υπουργική απόφαση «Προϋποθέσεις λειτουργίας 
Τμήματος Κλαβικύμβαλου (Τσεμπάλου)». 

ιε. Την ΥΠΠΟ/ΔΟΕΠΥ/ΤΟΠΥΝΣ/22328 (ΦΕΚ 530/Β/ 23- 
03-2009) «Προϋποθέσεις λειτουργίας Σχολής Διεύθυν¬ 
σης Ορχήστρας». 


ιστ. Την υπ’ αριθ. πρωτ. 5852/26-3-2013 αίτηση - υπεύ¬ 
θυνη δήλωση του Μιχαήλ Πατσέα για την προσθήκη 
Τμημάτων Σπουδών και Σχολής, με τα συνημμένα δι- 
καιολογιτικά, στην οποία ρητά αναφέρεται ότι «Ωδείο 
Κόνταλυ απασχολεί συμφωνική ορχήστρα επαγγελμα¬ 
τικού επιπέδου πλέον των τριάντα (30) Μουσικών (με 
ελάχιστο αριθμό 16 έγχορδα), για διάστημα πλέον των 
δύο (2) εβδομάδων ανά εξάμηνο, η οποία δίδει συναυλίες 
με το όνομα ΚοάαΙγ ΕπεοπιόΙβ). 

ιζ. Τ ο γεγονός ότι από τις διατάξεις της παρούσης δεν 
προκαλείται δαπάνη σε βάρος του Δήμου Χαλανδρίου 
ή του Δημοσίου. 

Την προσθήκη στο Ωδείο με την Επωνυμία Ωδείο Κό¬ 
νταλυ που βρίσκεται στο Χαλάνδρι των εξής τμημάτων 
σπουδών: 

1. Τμήματος Σύνθεσης (στην Σχολή Ανώτερων Θεω¬ 
ρητικών Μαθημάτων). 

2. Τμήματος Τσεμπάλου (στην Σχολή Ενόργανου Μου¬ 
σικής). 

3. Τμήματος Κρουστών (στην Σχολή Ενόργανου Μου¬ 
σικής). 

4. Σχολής Διεύθυνσης Ορχήστρας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλάνδρι, 14 Μάίου 2013 

Ο Δήμαρχος 
ΓΕΩΡΓΙΟΣ Σ. ΚΟΥΡΑΣΗΣ 

-♦- 

Αριθμ. πράξης 129η/2012-13 (4) 

Μεταβίβαση στους Προϊσταμένους των Οργανικών Μο¬ 
νάδων του Εθνικού και Καποδιστριακού Πανεπιστη¬ 
μίου Αθηνών την αρμοδιότητα να υπογράφουν «Με 
εντολή Πρύτανη» αποφάσεις και έγγραφα. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

α) Το άρθρο 8 παρ. 18 (ι) Ν. 4009/2011 (ΦΕΚ 195 Α'/2011) 
«Δομή, λειτουργία, διασφάλιση της ποιότητας των σπου¬ 
δών και διεθνοποίηση των ανωτάτων εκπαιδευτικών 
ιδρυμάτων». 

β) Το άρθρο 16 Ν. 641/77 (ΦΕΚ 200Α'/1977) «Περί ιδρύ- 
σεως και οργανώσεως Ιατρικών Σχολών και Πανεπιστη¬ 
μιακών Ιατρικών Κέντρων εις τα Πανεπιστήμια Πατρών, 
Ιωαννίνων και Θράκης, εκτελέσεως έργων εις τα Ανώτα¬ 
τα Εκπαιδευτικά Ιδρύματα και άλλων τινών διατάξεων». 

γ) Το Π.Δ 338/1998 (ΦΕΚ 227Α71998) «Οργανισμός δι¬ 
οικητικών υπηρεσιών του Εθνικού και Καποδιστριακού 
Πανεπιστημίου Αθηνών» 

δ) Το άρδρο 49 Ν. 1404/83 (ΦΕΚ 173Α'/1983) «Δομή και 
λειτουργία των Τεχνολογικών Εκπαιδευτικών Ιδρυμά¬ 
των», όπως τροποποιήθηκε και ισχύει. 

ε) Την υπ' αριθ. 2112/16-10-1991 (ΦΕΚ 931Β71991) απόφα¬ 
ση του Πρύτανη ΕΚΠΑ «Αρμοδιότητες Αντιπρυτάνεων 
Εθνικού και Καποδιστριακού Πανεπιστημίου Αθηνών και 
εξουσιοδότηση υπογραφής εγγράφων». 

στ) Το γεγονός ότι από την παρούσα απόφαση δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Α) να μεταβιβάσουμε στους Προϊσταμένους των Ορ¬ 
γανικών Μονάδων του Εθνικού και Καποδιστριακού Πα- 

νεπιστημίου Αθηνών, την αρμοδιότητα να υπογράφουν 
«Με εντολή Πρύτανη» αποφάσεις και έγγραφα, ως εξής: 

ΓΕΝΙΚΗ ΔΙΕΥΘΥΝΣΗ ΕΚΠΑΙΔΕΥΣΗΣ 

Στο Γενικό Διευθυντή Εκπαίδευσης: 

1. Τα πιστοποιητικά σπουδών, αντιγράφων πτυχίων, 
μεταπτυχιακών και διδακτορικών διπλωμάτων, συστα¬ 
τικών επιστολών, βεβαιώσεων, τα οποία εκδίδονται από 
τα Τμήματα και προορίζονται για χρήση στο εξωτερικό. 

2. Τις περγαμηνές των διδακτορικών διπλωμάτων. 

3. Στοιχεία Μεταπτυχιακών Φοιτητών (έναρξης και 
λήξης ακαδ. έτους). 

4. Στοιχεία Υπ. Διδακτόρων (έναρξης και λήξης ακαδ. 
έτους). 

5. Ετήσια Απογραφική Έρευνα του Υπ. Παιδείας με 
στοιχεία προπτυχιακών και μεταπτυχιακών φοιτητών, 
Υπ. Διδακτόρων και προσωπικού. 

6. Εθνικότητες Μεταπτυχιακών φοιτητών και Υπ. Δι¬ 
δακτόρων. 

7. Αιτήματα διακοπής/αναστολής φοίτησης. 

8. Οργανόγραμμα Τμημάτων. 

9. Ανάλυση (ανά φύλο, κ.λπ.) διδακτικού και διοικητι¬ 
κού προσωπικού Τμημάτων (Πρόεδροι, Δ/ντές Τομέων/ 
Εργαστηρίων/Κλινικών/Μουσείων, κ.λπ.) 

Στο Δ/ντή Εκπαίδευσης και Έρευνας: 

1. Έγγραφα που αφορούν σε θέματα γραμματειακής 
υποστήριξης των Τμημάτων, προς τις Γραμματείες των 
Τ μημάτων. 

2. Κοινοποιήσεις εγγράφων του Υ.ΠΑΙ.Θ.ΠΑ, άλλων 
ιδρυμάτων και υπηρεσιών ημεδαπής και αλλοδαπής, 
σχετικών με προκηρύξεις για σπουδές πρώτου κύκλου, 
προς τις Γ ραμματείες των Τ μημάτων και στην Ιστοσε¬ 
λίδα του Πανεπιστημίου. 

3. Κοινοποιήσεις εγγράφων του Υ.ΠΑΙ.Θ.ΠΑ, άλλων 
ιδρυμάτων και υπηρεσιών ημεδαπής και αλλοδαπής, 
σχετικών με χορήγηση υποτροφιών σε προπτυχιακούς 
φοιτητές, προς τις Γ ραμματείες των Τμημάτων και στην 
Ιστοσελίδα του Πανεπιστημίου. 

4. Κοινοποίηση εγγράφων και εγκυκλίων του Υ.ΠΑΙ.Θ.ΠΑ 
και άλλων υπηρεσιών, που αφορούν στη νομοθεσία και 
στις σπουδές πρώτου κύκλου, προς τις Γραμματείες 
των Τμημάτων. 

5. Έγγραφά της διευκρινιστικά ή ενημερωτικά σε θέ¬ 
ματα φοιτητικά και θέματα επί της νομοθεσίας για τις 
σπουδές πρώτου κύκλου, προς τις Γραμματείες των 
Τ μημάτων. 

6/Εγγραφα με τα οποία ζητούνται στοιχεία σπουδών 
πρώτου κύκλου από τα Τ μήματα, προς τις Γ ραμματείες 
των Τ μημάτων. 

7. Έγγραφα απαντητικά προς άλλες υπηρεσίες του 
Πανεπιστημίου, στις Γραμματείες, στους Προέδρους 
των Τμημάτων, στους προπτυχιακούς φοιτητές και σε 
πολίτες, σχετικά με τις σπουδές πρώτου κύκλου, σε 
τεθέντα ερωτήματα. 

8. Κοινοποιήσεις εγγράφων του Υ.ΠΑΙ.Θ.ΠΑ, άλλων 
ιδρυμάτων και υπηρεσιών ημεδαπής και αλλοδαπής, 
σχετικών με προκηρύξεις για μεταπτυχιακές, διδακτο¬ 
ρικές σπουδές (σπουδές δεύτερου και τρίτου κύκλου) 
και μεταδιδακτορική έρευνα, στα Τμήματα και στην 
Ιστοσελίδα του Πανεπιστημίου, προς τις Γραμματείες 
των Τμημάτων και στην Ιστοσελίδα του Πανεπιστημίου. 

9. Κοινοποιήσεις εγγράφων του Υ.ΠΑΙ.Θ.ΠΑ, άλλων 
ιδρυμάτων και υπηρεσιών ημεδαπής και αλλοδαπής, 
σχετικών με χορήγηση υποτροφιών σε μεταπτυχιακούς 


φοιτητές, υποψήφιους διδάκτορες και για μεταδιδακτο¬ 
ρική έρευνα, προς τις Γραμματείες των Τμημάτων και 
στην Ιστοσελίδα του Πανεπιστημίου. 

10. Κοινοποίηση εγγράφων και εγκυκλίων του 
Υ.ΠΑΙ.Θ.Π.Α και άλλων υπηρεσιών, που αφορούν στη 
νομοσεσία, την τακτική επιχορήγηση, και στις μεταπτυ¬ 
χιακές και διδακτορικές σπουδές, προς τις Γ ραμματείες 
των Τ μημάτων. 

11. Κοινοποίηση εγγράφων του Υ.ΠΑΙ.Θ.Π.Α, που αφο¬ 
ρούν στη γνωστοποίηση δημοσίευσης Φ.Ε.Κ. σχετικών 
με έγκριση λειτουργίας, τροποποιήσεις των ΠΜΣ και 
έγκριση συνεργασίας συνεπιβλέψεων διδακτορικών δι¬ 
ατριβών, με ομοταγή ιδρύματα της αλλοδαπής σε ΦΕΚ 
προς τις Γραμματείες των Τμημάτων. 

12. Έγγραφα διευκρινιστικά ή ενημερωτικά σε θέματα 
λειτουργίας των ΠΜΣ, των διδακτορικών διατριβών και 
επί της νομοδεσίας για τις μεταπτυχιακές και διδακτο¬ 
ρικές σπουδές, προς τις Γραμματείες των Τμημάτων. 

13. Έγγραφα με τα οποία ζητούνται στοιχεία και πλη¬ 
ροφορίες από τα Τμήματα, προς τις Γραμματείες των 
Τ μημάτων. 

14. Έγγραφα απαντητικά προς άλλες υπηρεσίες του 
Πανεπιστημίου, στις Γ ραμματείες, στους Προέδρους των 
Τμημάτων, σε μεταπτυχιακούς φοιτητές, υποψήφιους 
διδάκτορες και σε πολίτες, σχετικά με τις μεταπτυχι¬ 
ακές και διδακτορικές σπουδές (δευτέρου και τρίτου 
κύκλου), σε τεθέντα ερωτήματα. 

ΓΕΝΙΚΗ ΔΙΕΥΘΥΝΣΗ ΠΡΟΣΩΠΙΚΟΥ ΚΑΙ ΔΗΜΟΣΙΩΝ 
ΣΧΕΣΕΩΝ 

Στο Γ ενικό Διευθυντή Προσωπικού και Δημοσίων Σχέ¬ 
σεων τα έγγραφα που εκδίδονται από τις Διευθύνσεις 
Διοικητικού, Δημοσίων Σχέσεων και Ιστορίας και Δημο¬ 
σιευμάτων και Εκδόσεων και αφορούν: 

1. Τη διοικητική εποπτεία, τον έλεγχο, το συντονισμό 
και την εύρυθμη λειτουργία των διοικητικών υπηρεσιών. 

2. Την επίλυση θεμάτων που προκύπτουν από την 
εφαρμογή της νομοθεσίας. 

3. Τη ρύθμιση των θεμάτων υπηρεσιακής κατάστασης 
προσωπικού και 

4. Τις απαιτούμενες διαδικαστικές ενέργειας για την 
προώθηση και επίλυση των θεμάτων που ανάγονται 
στην αρμοδιότητα των υπηρεσιών που προίσταται. 

Στο Δ/ντή Διοικητικού: 

1. Πιστοποιητικά και βεβαιώσεις για την υπηρεσια¬ 
κή κατάσταση του προσωπικού του Πανεπιστημίου με 
εξαίρεση αυτών που προορίζονται για το εξωτερικό, 
καθώς και τη θεώρηση του γνησίου των υπογραφών 
του προσωπικού αυτού. 

2. Ανακοινώσεις αποφάσεων και πράξεων που αφο¬ 
ρούν στην υπηρεσιακή κατάσταση, τις άδειες του προ¬ 
σωπικού του Πανεπιστημίου και λοιπών περιπτώσεων 
πλην πειθαρχικών. 

3. Θεωρήσεις βιβλιαρίων νοσηλείας των υπαλλήλων 
και των μελών των οικογενειών τους και έγγραφα προς 
Υγειονομικές Επιτροπές για χορήγηση αναρρωτικών 
αδειών και έκδοση βιβλιαρίων νοσηλείας. 

4. Υπηρεσιακές μεταβολές Διοικητικού προσωπικού, 
προσωπικού με σχέση εργασίας ιδιωτικού δικαίου και 
μελών Ειδικού Διοικητικού Τεχνικού προσωπικού. 

5. Πράξεις μισθολογικής εξέλιξης όλου του προσωπι¬ 
κού του Ιδρύματος. 

6. Θέματα Πολιτικής Σχεδιάσεως Εκτάκτων Αναγκών 
(Π.Σ.Ε.Α.) του Πανεπιστημίου. 

7. Χορήγηση αδειών απουσίας (κανονικών, εκπαιδευ¬ 
τικών, αναρρωτικών) διοικητικού προσωπικού, προσω¬ 
πικού με σχέση εργασίας ιδιωτικού δικαίου και μελών 
Ειδικού Διοικητικού Τεχνικού Προσωπικού. 

8. Χορήγηση αδειών μητρότητας και αδειών διευκο¬ 
λύνσεων υπαλλήλων με οικογενειακές υποχρεώσεις. 

Στο Διευθυντή Δημοσίων Σχέσεων και Ιστορίας: 

1. Τις παραχωρήσεις των αιθουσών του Κεντρικού Κτι¬ 
ρίου για την τέλεση των εκδηλώσεων του Ιδρύματος 
καθώς και των αιθουσών του Μουσείου Ιστορίας του 
Πανεπιστημίου και των λοιπών χώρων του, με υπογραφή 
των εντύπων κλεισίματος (κατά περίπτωση). 

2. Επιστολές και λοιπά έγγραφα της Διεύθυνσης και 
του αρμόδιου Τμήματος που ανήκει σ' αυτήν, προς Εθνι¬ 
κούς και Διεθνείς Οργανισμούς και λοιπούς φορείς, στο 
πλαίσιο συνεργασίας του Ιδρύματος με αυτούς καθώς 
και σε άλλα ομοταγή Ιδρύματα στο πλαίσιο διαπανεπι- 
στημιακών σχέσεων. 

Στη Δ/ντρια Δημοσιευμάτων και Εκδόσεων: 

1. Ανακοινώσεις αποφάσεων και εγκυκλίων που αφο¬ 
ρούν σε συγγράμματα. 

2. Απαντήσεις και διακίνηση αλληλογραφίας σε έγ¬ 
γραφα που αφορούν σε διδακτικά συγγράμματα, ση¬ 
μειώσεις, πανεπιστημιακές παραδόσεις, εργαστηριακές 
ασκήσεις, προσθέτους φακέλους. 

3. Απαντήσεις και διακίνηση αλληλογραφίας σε έγ¬ 
γραφα, αιτήσεις, επιστολές που αφορούν σε εκτυπώσεις. 

ΓΕΝΙΚΗ ΔΙΕΥΘΥΝΣΗ ΠΕΡΙΟΥΣΙΑΣ ΚΑΙ ΟΙΚΟΝΟΜΙΚΩΝ 

Στο Γενικό Διευθυντή Περιουσίας και Οικονομικών 
Υπηρεσιών, τα έγγραφα που εκδίδονται από τη Διεύ¬ 
θυνση Οικονομικών, τη Διεύθυνση Κληροδοτημάτων και 
τη Διεύθυνση Περιουσίας και αφορούν: 

1. Τη διοικητική εποπτεία, τον έλεγχο, τον συντονισμό 
και την εύρυθμη λειτουργία των παραπάνω υπηρεσιών. 

2. Την επίλυση θεμάτων που προκύπτουν από την 
εφαρμογή της νομοθεσίας. 

3. Την έκδοση των χρηματικών ενταλμάτων πληρω¬ 
μής και προπληρωμής των δαπανών μέχρι των 5.000,00 
ευρώ χωρίς ΦΠΑ.. 

4. Την έκδοση επιταγών πληρωμής και ανάληψης 
χρημάτων και το δικαίωμα να υπογράφει ο ίδιος τις 
παραπάνω επιταγές, ανεξαρτήτως ποσού. 

5. Την υπογραφή συμβάσεων μίσθωσης και εκμίσθω- 
σης των προσοδοφόρων ακινήτων. 

6. Τις απαιτούμενες διαδικαστικές ενέργειες για την 
προώθηση και επίλυση των θεμάτων που ανάγονται 
στην αρμοδιότητα των Υπηρεσιών που προΐσταται. 

7. Τη δήλωση φόρου μεγάλης ακίνητης περιουσίας 
(Ιδίας Περιουσίας και Κληροδοτημάτων) 

8. Τη δήλωση στοιχείων ακινήτων (Ε9) (Ιδίας Περιου¬ 
σίας και Κληροδοτημάτων) 

9. Τη δήλωση στοιχείων προς Εθνικό Κτηματολόγι- 
ο(Ιδίας Περιουσίας και Κληροδοτημάτων) 

Στο Διευθυντή Οικονομικών Υπηρεσιών: 

1. Δηλώσεις, που προβλέπονται από τη φορολογική 
νομοθεσία, για την απόδοση στο Δημόσιο Φόρων, χαρ¬ 
τοσήμων κ.λπ. 

2. Αποδόσεις των κρατήσεων στο Δημόσιο, Ασφαλι¬ 
στικά Ταμεία και τρίτους 

3. Εκτελωνισμό των εισαγόμενων εφοδίων. 


4. Ανακαταλογισμό των δαπανών στους οικείους κω¬ 
δικούς αριθμούς του Προϋπολογισμού του Ιδρύματος. 

5. Επιστροφή στους δικαιούχους των εγγυητικών 
επιστολών κατόπιν σύμφωνης γνώμης του Γραφείου 
Νομικού Συμβούλου. 

6. Βεβαιώσεις και εισπράξεις εσόδων της περιουσίας 
του Ιδρύματος. 

7. Την εκκαθάριση, αναγνώριση και πληρωμή των δα¬ 
πανών του Ιδρύματος. 

8. Υποβολή στην Υπηρεσία Παρέδρου Ελεγκτικού Συ¬ 
νεδρίου του Κράτους παραστατικών και λοιπών δικαι- 
ολογητικών απόδοσης λογαριασμών των ΧΕΠ ή παρά¬ 
τασης της προθεσμίας απόδοσης. 

9. Έγγραφα σε προμηθευτές, και λοιπούς ιδιώτες για 
ζητήματα προμηθειών, και λοιπά θέματα που ανάγονται 
αποκλειστικά στις αρμοδιότητες της Δ/νσης Οικονομι¬ 
κών Υπηρεσιών. 

10. Παροχή συμπληρωματικών στοιχείων δικαιολο- 
γήσεως των δαπανών, εκτός από τις περιπτώσεις επι¬ 
στροφής χρηματικών ενταλμάτων με σχετικές πράξεις 
του Παρέδρου Ελεγκτικού Συνεδρίου. 

11. Το δικαίωμα υπογραφής επιταγών ποσού άνω των 
τριών χιλιάδων ευρώ (3.000€) από κοινού με τον Προϊ¬ 
στάμενο του Ταμείου. 

Επιταγές μέχρι του ποσού των τριών χιλιάδων ευρώ 
3.000€, θα υπογράφονται από τον Προϊστάμενο του 
Ταμείου ή τον νόμιμο αναπληρωτή του. 

Στο Διευθυντή Κληροδοτημάτων: 

1. Δηλώσεις που προβλέπονται από τη φορολογική 
νομοθεσία, για την απόδοση στο Δημόσιο, φόρων, χαρ¬ 
τοσήμων κ.λπ. σε βάρος των Δωρεών-Κληρονομιών- 
Κληροδοτημάτων. 

2. Απόδοση των κρατήσεων στο Δημόσιο, Ασφαλιστικά 
ταμεία και τρίτους. 

3. Επιστροφή στους δικαιούχους των εγγυητικών 
επιστολών κατόπιν σύμφωνης γνώμης του Γραφείου 
Νομικού Συμβούλου του Ε.Κ.Π.Α.. 

4. Βεβαιώσεις και εισπράξεις εσόδων των Δ.Κ.Κ. 

5. Την εκκαθάριση και πληρωμή των δαπανών των 
Δ.Κ.Κ. 

6. Έγγραφα σε προμηθευτές, μισθωτές, υποτρόφους, 
Δημόσιες Επιχειρήσεις Κοινής Ωφελείας (ΔΕΚΟ) και 
λοιπούς ιδιώτες για ζητήματα προμηθειών, μισθώσε¬ 
ων, υποτροφιών και λοιπών θεμάτων που ανάγονται 
αποκλειστικά στις αρμοδιότητες της Δ/νσης Κληρο¬ 
δοτημάτων. 

7. Καταστάσεις πληρωμής υποτροφιών. 

δ.Έγγραφα για την υποβολή συμπληρωματικών δικαι- 

ολογητικών δαπανών Κληροδοτημάτων. 

9. Χορήγηση εξουσιοδοτήσεων σε υπαλλήλους της Δ/ 
νσης για εκπροσώπηση του πανεπιστημίου σε Γενικές 
Συνελεύσεις ιδιοκτητών ακινήτων, των Κληροδοτημάτων. 

Στο Διευθυντή Περιουσίας: 

1. Επιστροφή στους δικαιούχους των εγγυητικών επι¬ 
στολών κατόπιν σύμφωνης γνώμης του Γραφείου Νο¬ 
μικού Συμβούλου του Ε.Κ.Π.Α.. 

2. Αλληλογραφία με μισθωτές, εκμισθωτές και λοιπούς 
ιδιώτες για ζητήματα μισθώσεων, εκμισθώσεων και λοι¬ 
πά θέματα που ανάγονται αποκλειστικά στις αρμοδιό¬ 
τητες της ιδίας περιουσίας του Ιδρύματος. 

ΔΙΕΥΘΥΝΣΗ ΤΕΧΝΙΚΩΝ ΥΠΗΡΕΣΙΩΝ 

Στο Διευθυντή Τεχνικών Υπηρεσιών: 

1. Συμβάσεις που αφορούν έργα, προμήθειες, παροχή 
υπηρεσιών και μελέτες μέχρι του ποσού των 5.000 Ευρώ 
χωρίς ΦΠΑ. 

2. Έγγραφα με τα οποία παρέχονται διευκρινίσεις 
σχετικά με όρους διακηρύξεων. 

3/Εγγραφα απευθυνόμενα σε προμηθευτές, εργολή¬ 
πτες, παρόχους υπηρεσιών και μελετητές, για θέματα 
που ανάγονται αποκλειστικά στις αρμοδιότητες της 
Τεχνικής Υπηρεσίας. 

4/Εγγραφα/βεβαιώσεις/δηλώσεις προς Δημόσιους και 
Ιδιωτικούς Φορείς για θέματα που ανάγονται αποκλει¬ 
στικά στις αρμοδιότητες της Τεχνικής Υπηρεσίας. 

5/Εγγραφα που αφορούν επιστροφή εγγυητικών επι¬ 
στολών για διαγωνισμούς που διενεργεί η ΤΥΠΑ κατόπιν 
σύμφωνης γνώμης του Γραφείου Νομικού Συμβούλου 
του Ε.Κ.Π.Α.. 

δ.Έγγραφα αποστολής σχεδίων συμβάσεων και σχετι¬ 
κή αλληλογραφία που αφορά στον ΠροσυμβατικόΈλεγ- 
χο από το Ελεγκτικό Συνέδριο ή από άλλες αρμόδιες 
Αρχές /Υπηρεσίες κ.λπ.. 

7. Προσκλήσεις υποβολής προσφορών σε πρόχειρους 
διαγωνισμούς. 

ΠΑΝΕΠΙΣΤΗΜΙΑΚΗ ΛΕΣΧΗ 

Στον Διευθυντή της Πανεπιστημιακής Λέσχης: 

1. Προϋπολογισμό, Απολογισμό και Ισολογισμό της 
Πανεπιστημιακής Λέσχης. 

2. Εκκαθάριση και πληρωμή των διαφόρων εγκεκρι¬ 
μένων δαπανών, 

3. Διάφορες δηλώσεις και καταστάσεις που προβλέ- 
πονται από τη Φορολογική Νομοσεσία, 

4. Πιστοποιητικά και βεβαιώσεις εργασίας του προ¬ 
σωπικού, 

5. Διάφορες βεβαιώσεις και έγγραφα των φοιτητών 
του Ιδρύματος μας για τους Ασφαλιστικούς Φορείς και 
εισαγωγές για νοσηλεία στα Νοσηλευτικά Ιδρύματα, 


καθώς και τα έγγραφα με τα οποία διαβιβάζονται στο 
Υπουργείο Υγείας τα δικαιολογητικά φοιτητών που 
έχουν ανάγκη νοσηλείας στο εξωτερικό. 

6. Χρηματικά εντάλματα πληρωμής, προπληρωμής και 
εκτός προϋπολογισμού μέχρι του ποσού των 5.000,00 
ευρώ χωρίς Φ.Π.Α. 

7. Αποφάσεις ανάληψης υποχρέωσης και εντολές πλη¬ 
ρωμής μέχρι του ποσού των 5.000,00€ ευρώ χωρίς Φ.Π.Α. 

8. Απαντήσεις παροχής στοιχείων στην Υπηρεσία 
Παρέδρου του Ελεγκτικού Συνεδρίου για τη σεώρη- 
ση και αιτιολόγηση δαπανών, απόδοσης λογαριασμού 
χρηματικών ενταλμάτων προπληρωμής και παράτασης 
προθεσμίας απόδοσης. 

9. Πράξεις ανακαταλογισμού των δαπανών στους οι¬ 
κείους κωδικούς αριθμούς του προϋπολογισμού της 
Πανεπιστημιακής Λέσχης. 

10. Αλληλογραφία της Πανεπιστημιακής Λέσχης προς 
τις Δημόσιες Υπηρεσίες, Ν.Π.Δ.Δ., Ν.Π.Ι.Δ., φυσικά και 
νομικά πρόσωπα κ.λπ. μέσω του Πρύτανη. 

ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ 

Στη Γραμματέα της Επιτροπής Ερευνών Ευσταθία Κα- 
φεντζή και σε περίπτωση απουσίας ή κωλύματος αυτής, 
στην Αναπληρώτρια Γραμματέα Αναστασία Κακούρου: 

α) τα σχετικά με την εύρυθμη λειτουργία της Γραμ- 
ματείας και με την υλοποίηση των αποφάσεων της 
Επιτροπής Ερευνών έγγραφα και 

β) κάθε έγγραφο σχετικό με την κίνηση των λογα¬ 
ριασμών που τηρεί ο Ειδικός Λογαριασμός Κονδυλίων 
Έρευνας (αλληλογραφία, εντολές, επιταγές, εγγυητικές 
επιστολές, θ-άαηΙκίηρ, κ.τ,λ.), για την υλοποίηση εγκεκρι¬ 
μένων αποφάσεων. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Απριλίου 2013 
Ο Πρύτανης 

ΘΕΟΔΟΣΙΟΣ Ν. ΠΕΛΕΓΡΙΝΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωιί ΡΧ/Ρ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

56 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ήίίρ://νννννν.β 1 . 9 Γ - θ-πιαϊΙ: ννοόπΐ3δ1βΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡΙ 13:30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02012582405130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































